JURBARKO RAJONO SAVIVALDYBĖS TARYBA

SPRENDIMAS

DĖL UAB „JURBARKO KOMUNALININKAS“ DAUGIABUČIŲ NAMŲ IR KITOS PASKIRTIES PASTATŲ ŠILDYMO IR KARŠTO VANDENS SISTEMŲ PRIEŽIŪROS (EKSPLOATAVIMO) TARIFO PATVIRTINIMO

2014 m. spalio 30 d. Nr. T2-315

Jurbarkas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir Lietuvos Respublikos euro įvedimo Lietuvos Respublikoje įstatymu, Jurbarko rajono savivaldybės taryba n u s p r e n d ž i a:

1. Patvirtinti UAB „Jurbarko komunalininkas“ daugiabučių namų šildymo ir karšto vandens sistemos priežiūros (eksploatavimo) tarifą – 5,5 Eur ct už kv. m per mėn. (be PVM), iš jų:

1.1. šilumos punkto priežiūra – 1,74 Eur ct už kv. m per mėn. (be PVM);

1.2. šildymo sistemos priežiūra – 3,18 Eur ct už kv. m per mėn. (be PVM);

1.3. karšto vandens tiekimo sistemos priežiūra – 0,58 Eur ct už kv. m per mėn. (be PVM).

2. Pripažinti netekusiu galios Jurbarko rajono savivaldybės tarybos 2009 m. gruodžio 23 d. sprendimą Nr. T2-368 „Dėl UAB „Jurbarko komunalininkas“ daugiabučių namų ir kitos paskirties pastatų šildymo ir karšto vandens sistemų priežiūros (eksploatavimo) tarifo patvirtinimo“

3. Sprendimas įsigalioja nuo 2015 m. sausio 1 d.

Savivaldybės meras	Ričardas Juška